Αθλητικός Πολιτιστικός Μορφωτικός Όμιλος Νέοι Δραπετσώνας

Ο Αθλητικός Πολιτιστικός Μορφωτικός Όμιλος Νέοι Δραπετσώνας ή απλά «Νέοι Δραπετσώνας», είναι αθλητικός ποδοσφαιρικός σύλλογος με έδρα τη Δραπετσώνα. Επίσημο έτος ίδρυσης του συλλόγου είναι το 1969. Ανήκει στη δύναμη της Ε.Π.Σ. Πειραιά και έδρα του αποτελεί το Δημοτικό Γήπεδο Δραπετσώνας «Γιάννης Βάζος» χωρητικότητας 1,150 θεατών.

Ιστορία

Ίδρυση 
Στο τέλος της δεκαετίας του '60, τα προσφυγικά σπίτια στη Δραπετσώνα, έδιναν τη θέση τους στις σημερινές εργατικές κατοικίες. Λίγο πιο πάνω απ’ την εκκλησία της Αναλήψεως, δημιουργήθηκε ένας ακάλυπτος χώρος που τα παιδιά της περιοχής αμέσως το μετέτρεψαν σε γήπεδο ποδοσφαίρου. Σ’ αυτό το μικρό γηπεδάκι, το οποίο δεν υπάρχει πια, παρέες που σύχναζαν στα γύρω καφενεία και που το βραδάκι γίνονταν ταβερνάκια, με κρασάκι και μεζέ από το σπίτι, ίδρυσαν την ανεπίσημη ομάδα «Κουπαϊκός» με έμβλημα της μία κούπα. Όταν όμως προχώρησαν οι διαδικασίες για την έγκριση του καταστατικού και την ένταξη της ομάδας στη δύναμη της Ε.Π.Σ. Πειραιά, η ονομασία αυτή δεν έγινε δεκτή. Έτσι το 1969 ο σύλλογος μετονομάστηκε σε «Νέοι Δραπετσώνας» και αναγνωρίστηκε επίσημα.

Ιστορική αναδρομή

1970-1980

 Την ποδοσφαιρική περίοδο 1973-1974 έγινε η πρώτη συμμετοχή σε επίσημο πρωτάθλημα στη Γ΄ κατηγορία ΕΠΣ Πειραιά.

 Το 1975-1976 ως πρωταθλητές ανεβαίνουν στη Β΄ κατηγορία ΕΠΣ Πειραιά, χωρίς να υποστούν ήττα, κατακτώντας ταυτόχρονα και το Κύπελλο Ήθους, που διοργάνωνε η ΕΠΣ Πειραιά.

Το 1976-1977 ως δευτεραθλητές, κέρδισαν την άνοδο στην Α' κατηγορία ΕΠΣ Πειραιά και ταυτόχρονα το Κύπελλο Ήθους για δεύτερη συνεχόμενη φορά.

Την επόμενη περίοδο, 1977-1978, έλαβε μέρος για πρώτη φορά στον τελικό του Κυπέλλου Πειραιά,  αποκλείοντας με σκόρ 2-1 τον Βύζαντα Μεγάρων και στον τελικό έχασαν από τον Πανασπροπυργιακό με σκόρ 1-0. Τον ίδιο χρόνο υποβιβάστηκαν εκ νέου στη Β΄ κατηγορία ΕΠΣ Πειραιά.

Τελικός Κυπέλλου Πειραιά 1977-1978
09/03/1978, Πανασπροπυργιακός - Νέοι Δραπετσώνας 1-0 (35’ Παπαδόπουλος Ηρ.).

Γήπεδο Νίκαιας, 2000 θεατές. Διαιτητής: Θωμαΐδης.

Πανασπροπυργιακός (Κώστας Μεσολογγίτης): Αργυρόπουλος, Μίχας, Ρομπόκης (72’ Γκολέμης), Ρίζος, Καραβασίλης, Καρακίδης, Νίκας, Λιόσης Δ. (65’ Πρίφτης), Γεωργούτης, Παπαδόπουλος Ηρ., Βασιλόπουλος.

Νέοι Δραπετσώνας (Γιάννης Βάζος & Στράτος Βασιλείου): Τζανής, Μηναΐδης, Πετρίδης (85’ Τζανόγλου), Κουτσουμπέλης, Βαβανός, Σταυρομήτρος (78’ Ανδρεάδης), Λαμπρινάτος, Γκιόκας, Χρυσοβέργης, Σαλτουρίδης, Σοφρωνάς.

1980-1990
Το 1981-1982, ως πρωταθλητές της Β΄ κατηγορίας ΕΠΣ Πειραιά, ανεβαίνουν στην Α΄κατηγορία ΕΠΣ Πειραιά.

Το 1982-1983 τερμάτισαν δεύτεροι στον όμιλό τους, κατακτώντας παράλληλα για τρίτη φορά το Κύπελλο Ήθους.

Το 1984-1985 κατέκτησαν για ακόμη μια φορά το Κύπελλο ήθους.

Το 1985-1986 συμμετέχουν για δεύτερη φορά στον τελικό του Κυπέλλου Πειραιά, αποκλείοντας τις ομάδες με τα εξής σκορ: Κερατσίνι 1-0, Ερμή 2-1, Ακράτητος 5-1, Δραπετσώνα 1-0, Νίκη Ρέντη 3-1, ΑΣ Ποντίων Δραπετσώνας 2-0.

Τελικός Κυπέλλου Πειραιά 1985-1986
05/03/1986, Μανδραϊκός - Νέοι Δραπετσώνας 2-0 (17’ Νικολαΐδης, 42’ Παρασκευάς).

Στάδιο Γ. Καραϊσκάκης 

Διαιτητής: Τυρόπουλος.

Μανδραϊκός (Γιώργος Τσιγκιτζέλας): Γκιόκας, Λιάκος Π., Κατσαρέλιας (72’ Πιπής), Μάρης, Λιάκος Δ., Νικολαΐδης, Λιάκος Ε. (43’ Μενζελιώτης), Μαρούγκος, Μπότσης, Σπύρου, Παρασκευάς.

Νέοι Δραπετσώνας (Ηλίας Νταλαλιάς): Βατίστας, Τσιαντάς, Σιδηρόπουλος, Κιουρτσίδης, Κάτσαρης (62’ Μηναΐδης), Κόκκινος Μ., Φλεβαράκης, Μπενετάτος, Καραγιαννίδης, Στρατηγός, Αθηναΐδης.

To 1989-1990 κατέκτησαν για πέμπτη φορά το Κύπελλο Ήθους.

Νεότερη περίοδος 2000 – σήμερα…
Στα μέσα της περιόδου 2000-2001 η ομάδα των Νέων Δραπετσώνας βρίσκεται στις τελευταίες θέσεις της Β΄ Κατηγορίας ΕΠΣ Πειραιά, λόγω διοικητικής κρίσης.

Εκείνη την περίοδο αναλαμβάνει ο κ. Ταουξής Βασίλης και η ομάδα τελικά τερματίζει στην τέταρτη θέση (οι τρεις πρώτες ομάδες ανήλθαν εκείνη την περίοδο στην Α΄ Κατηγορία ΕΠΣ Πειραιά).

Την επόμενη περίοδο 2001-2002 η ομάδα ανακηρύσσεται πρωταθλήτρια και ανέρχεται στην Α΄ Κατηγορία ΕΠΣ Πειραιά.

Το ρόστερ της ομάδας των Νέων ήταν: Δαμαρτζής, Τσακιράκης, Μαντικός, Σκλάβος, Γεωργανής, Κατρακύλας, Παπαδόπουλος, Παπαγεωργίου, Βαρδίκος, Παναγιώτου, Αγκαλίου, Αντιμαχίτης, Απέργης, Ροδίτης, Χασάι με προπονητές τους κ.κ. Καραγιάννη και Τσιτάκη.

Έκτοτε, από την περίοδο 2002-2003 η ομάδα των Νέων Δραπετσώνας αγωνίζεται συνεχώς στην Α΄ Κατηγορία ΕΠΣ Πειραιά.
Δύο χρόνια αργότερα, την περίοδο 2003-2004 η ομάδα έφτασε στα ημιτελικά του Κυπέλλου Πειραιά, όπου αποκλείστηκε από τον Α.Ο. Μοσχάτου με 1-0 στην παράταση του αγώνα, στο 119ο λεπτό της αναμέτρησης.

Την περίοδο 2012-2013 και υπό την καθοδήγηση των Ν. Παραρά (προπονητής), Π. Παπαγεωργίου (βοηθός) και Γ. Κρούπη (προπονητής τερματοφυλάκων), η ομάδα έφτασε μέχρι τα προημιτελικά του Κυπέλλου Πειραιά, όπου αποκλείστηκε από την μετέπειτα κυπελλούχο Α.Ε. Μοσχάτου με 0-4.

Όλα αυτά τα χρόνια από τη τεχνική ηγεσία της ομάδας πέρασαν οι κ.κ. Μ. Καραγιάννης, Γ. Τσιτάκης (τεχνικός διευθυντής και υπεύθυνος ακαδημιών σήμερα), Θεοδώρου, Δ. Τζωρτζίδης, Π. Γκίκας, Μ. Βαρδίκος (αντιπρόεδρος τώρα).

Σημαντικοί Ποδοσφαιριστές
Ξεκίνησαν από τους Νέους Δραπετσώνας:

(Α΄Εθνική – Super League): Τάκης Γιαννόπουλος, Πουλόπουλος, Τσιαντάς.
(Β΄ Εθνική – Football League): Προβατίδης, Κλαδάκης, Μοντεσάτος, Καπούς, Σαλτουρίδης, Χρυσοβέργης Λαμπρινάτος, Σοφρωνάς, Τζανής.
(Δ' Εθνική – Football League):Μπέης

Παραπομπές 

Αθλητικοί σύλλογοι Πειραιά